Aarhuus Stifts-Tidende, 1836-07-11
Nyheder fra Udlandet. Den 3die og 4de Juli circulerede i Paris det Rygte, at Kong Ludvig Philip havde atter været udsat for et nyt Mordanslag. Dette Rygte havde med en rivende Heftighed udbredt sig over hele Staden og var Gjenstanden for Samtalerne i alle Kredse. Børsen, var i stor Bevægelse, alle Forretninger standsede, da man ingensteds befattede sig med andet end denne forfærdelige Nyhed. "Man synes - hedder det i en Avis artikel, i Paris at være belavet paa det Værste; ved Kanoner med brændende Lunter og - hvis det skal være - under Kartætsker, vil muligen Hertugen af Orleans blive proklammeret til Konge." Et No. af Avisen Temps indeholder ogsaa de mærkelige Ord: "Den har i Paris dannet sig en rædsom Forening af poltiske Fanatikere, hvis Medlemmers Antal man anslaaer til henved tusinde. Flere af dem ere arresterede; de vare velforsynede med Patroner. Deres Tilstaaelser for Retten give et rigt Stof til foruroligende Betragtninger."De franske Prindser have ilet saaledes med deres Hjemreise, uagtet Hertugen af Remours endnu ikke var gandske kommet sig, at de alt den 1ste Julii vare komne til Lyon og ventedes den 4de til Paris. De have taget en gandske anden Reiseroute end den som var bestemt. Ved Huusvisitationerne i Paris er fundet over 600 skjulte Geværer, samt en Mængde Sabler Pistoler, Krudt og Kugler, saa og en hemmelig Presse. Alibeaud har i Fængslet gjort et mislykket Forsøg, paa at tage Livet af sig, ved at støde Hovedet mod Væggen, siden den Tid ere hans Been bundne sammen og en Faldhat sat paa hans Hoved. Blandt de Arresterede er en Hr. Freysse, en agtet Kjøbmand i Bordeaux, hvortil der ved Telegraferne var kommet Ordre om at paagribe ham. Han blev strax konfronteret med Alibeand, der blev forbauset ved at see ham. Ulykkelige udbrød Freysse: Hvor kunde Du begaae en saadan Forbrydelse!" Men Alibeaud svarte ikke. Han er i den senere Tid bleven meget stille og ef tænkende. Naar han troer sig allene synes han at hengive sig til en dyb Smerte, den ringeste Allarm forskrækker ham; først naar der indtræder Mennesker, som tale til ham, faaer han sin Fatning igien. Hans Svar ere korte og kolde. Naar man søger at indvikle og fange ham ved Omsvøb, siger han: "Lad det være, ingen Omveie, lad os gaae lige til Sagen. Naar man i det Hastværk, hvormed Sagen drives, lader Spørgsmaalene følge for hurtigt ovenpaa hverandre, beder han at man ikke vil overile sig. Holdt, sagde han nylig: Retfærdigheden maa have Tid. Jeg underskriver ikke Protocollen for man har nedskrevet hvad jeg siger, Ord for Ord; det Hele maa trykkes, og Publikum skal dømme mig." Af alle de Arresterede synes ikke een Eneste at have staaet i Forbindelse med Alibeaud, de ere ogsaa derfor Alle blevne frigivne paa Tolv nær, som ere satte i et hemmeligt Fængsel. Blandt de Arresterede var ogsaa en Bager, der er Capt. i Nationalgarden. Den eneste Omstændighed der hidtil synes at tyde paa nogen politisk Forbindelse er den, at det netop var til den 25de Juni 1835, Kl. 5 a 6 om Aftenen, at de Sammensvorne i Fjor havde bestemt at myrde Kongen paa Veien til Neuilly, og at det nu var Aarsdagen, ja Aarstimen derefter, og paa samme Sted, Allibeand vilde udført sin Plan. Det er i alt Fald et paafaldende Tilfælde. - En ung Mand har skudt sig i Paris og, som der fortælles, efterladt sig en Seddel med følgende Ord: "Jeg dræbte mig, fordi min Ven Alibeauds Anslag mislyktes." Ogsaa fortælles, at da Kong Ludvig Philip efter Attentatet, var indtruffen til Neuilly og havde fortalt det Passerede, var Kongen af Belgien besvimet, og havde sidenefter sagt: "Det samme har jeg ogsaa at befrygte." Hertil føies den paafaldende bemærkning, at Kong Leopold lever i den bedste Forstaaelse med sin Gemalinde, skjøndt hun seer meget forandret og lidende ud.